CELEX: 32013R0967
Language: fi
Date: 2013-10-09 00:00:00
Title: Komission täytäntöönpanoasetus (EU) N:o 967/2013, annettu 9 päivänä lokakuuta 2013 , asetuksella (EY) N:o 969/2006 avatussa maissia koskevassa tariffikiintiössä 27 päivän syyskuuta 2013 ja 4 päivän lokakuuta 2013 välisenä aikana jätettyihin tuontitodistushakemuksiin sovellettavasta jakokertoimesta

10.10.2013   
            
            
               FI
            
            
               Euroopan unionin virallinen lehti
            
            
               L 268/11
            
         KOMISSION TÄYTÄNTÖÖNPANOASETUS (EU) N:o 967/2013,
   annettu 9 päivänä lokakuuta 2013,
   asetuksella (EY) N:o 969/2006 avatussa maissia koskevassa tariffikiintiössä 27 päivän syyskuuta 2013 ja 4 päivän lokakuuta 2013 välisenä aikana jätettyihin tuontitodistushakemuksiin sovellettavasta jakokertoimesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä 31 päivänä elokuuta 2006 annetun komission asetuksen (EY) N:o 1301/2006 (2) ja erityisesti sen 7 artiklan 2 kohdan,
   sekä katsoo seuraavaa:
   
               (1)
            
            
               Komission asetuksella (EY) N:o 969/2006 (3) avataan 277 988 maissitonnin vuotuinen tuontitariffikiintiö (järjestysnumero 09.4131).
            
         
               (2)
            
            
               Asetuksen (EY) N:o 969/2006 2 artiklan 1 kohdassa vahvistetaan osakiintiön numero 2 määräksi 138 994 tonnia 1 päivän heinäkuuta ja 31 päivän joulukuuta 2013 välisellä ajanjaksolla.
            
         
               (3)
            
            
               Asetuksen (EY) N:o 969/2006 4 artiklan 3 kohdan mukaisesti annetun tiedonannon mukaan mainitun asetuksen 4 artiklan 1 kohdan mukaisesti 27 päivän syyskuuta 2013 kello 13.00 ja 4 päivän lokakuuta 2013 kello 13.00 Brysselin aikaa välisenä aikana jätetyt hakemukset koskevat käytettävissä olevia määriä suurempia määriä. Sen vuoksi olisi määritettävä, missä määrin tuontitodistuksia voidaan myöntää, ja vahvistettava haettuihin määriin sovellettava jakokerroin.
            
         
               (4)
            
            
               Lisäksi on aiheellista lopettaa tuontitodistusten myöntäminen asetuksen (EY) N:o 969/2006 mukaisesti kuluvalla kiintiökaudella.
            
         
               (5)
            
            
               Tuontitodistusten myöntämismenettelyn tehokkaan hallinnoinnin varmistamiseksi tämän asetuksen on tultava voimaan välittömästi sen jälkeen, kun se on julkaistu,
            
         ON HYVÄKSYNYT TÄMÄN ASETUKSEN:
   1 artikla
   1.   Kaikkien niiden asetuksen (EY) N:o 969/2006 2 artiklan 1 kohdassa tarkoitettua alakiintiötä koskevien tuontitodistushakemusten perusteella, jotka on jätetty 27 päivän syyskuuta 2013 kello 13.00 Brysselin aikaa ja 4 päivän lokakuuta 2013 kello 13.00 Brysselin aikaa välisenä aikana, myönnetään todistus haetuille määrille siten, että niihin sovellettava jakokerroin on 42,680622 prosenttia.
   2.   Keskeytetään 4 päivästä lokakuuta 2013 kello 13.00 Brysselin aikaa alkaen haettuja määriä koskevien tuontitodistusten myöntäminen kuluvalta kiintiökaudelta.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä lokakuuta 2013.
      
         
            Komission puolesta, puheenjohtajan nimissä
         
         Jerzy PLEWA
         
            Maatalouden ja maaseudun kehittämisen pääosaston pääjohtaja
         
      
   
   
      (1)  EUVL L 299, 16.11.2007, s. 1.
   
      (2)  EUVL L 238, 1.9.2006, s. 13.
   
      (3)  EUVL L 176, 30.6.2006, s. 44.